stanford-oval/wikipedia huggingface dataset:
צימוק בשמש (סרט, 1961)

| --- | --- |
כרזת הסרט
כרזת הסרט
 מבוסס על:  מחזה של לוריין הנסברי
 בימוי:  דניאל פטרי
 הופק בידי:  פיליפ רוז, דייוויד ססקינד
 תסריט:  לוריין הנסברי
 עריכה:  ויליאם ליון, פול וויסרוואק
 שחקנים ראשיים:  סידני פואטייה רובי די קלאודיה מקניל דיאנה סאנדס
 מוזיקה:  לורנס רוזנטל
 צילום:  צ'ארלס לוטון
 מדינה:  ארצות הברית ארצות הברית
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  29 במאי 1961
 משך הקרנה:  128 דקות
 שפת הסרט:  אנגלית
 סוגה:  סרט דרמה 
 הכנסות:  1,500,000 דולר
 דף הסרט ב־IMDb
 
צימוק בשמש (באנגלית: A Raisin in the Sun) הוא סרט דרמה אמריקאי משנת 1961 בבימויו של דניאל פטריק, עם סידני פואטייה, רובי די, קלאודיה מקניל ודיאנה סאנדס בתפקידים הראשיים.
התסריט נכתב על ידי לוריין הנסברי והוא מבוסס על המחזה שלה צימוק בשמש משנת 1959.
העלילה היא על משפחה שחורה שגרה בדירה צפופה בוושינגטון די. סי. ורוצה לשפר את תנאי חייה בעזרת כסף מביטוח החיים שהתקבל בעקבות מותו של האב והמתחים שנוצרים בשל כך.
סידני פואטייה היה מועמד לפרס גלובוס הזהב לשחקן הטוב ביותר - סרט דרמה.
קלאודיה מקניל הייתה מועמדת לפרס גלובוס הזהב לשחקנית הטובה ביותר - סרט דרמה.
רובי די זכתה בפרס National Board of Review לשחקנית המשנה הטובה ביותר.
דניאל פטרי זכה בפרס "גרי קופר" מיוחד בפסטיבל קאן.
ב-2005 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי".
תקציר העלילה

משפחת יאנגר גרה בדירה קטנה בשיקגו. אם המשפחה היא לנה (קלאודיה מקניל) היא אלמנה המצפה לקבל את ביטוח החיים של בעלה המנוח ולשפר את מצב המשפחה על ידי קניית בית גדול יותר ותמיכה בבתה בניתה (דיאנה סאנדס) הרוצה ללמוד רפואה.
לבנייתה יש שני מחזרים, גורג' מרצ'סון (לואיס גוסט ג'וניור) וג'וסף אסאגי (איבן דיקסי). ג'ורג' רוצה להיקלט בחברה המערבית ולהינתק מהמורשת השחורה שלו. ג'וסף הוא מניגריה) והוא קשור למורשת השחורים ורוצה להינשא לביתה ולקחת אותה ביחד למולדתו ניגריה לאחר שתסיים את לימודי הרפואה.
בדירה מתגוררים גם בנה וולטר לי (סידני פואטייה), אחותו בניתה (דיאנה סאנדס), אשתו רות (רובי די) ובנם הקטן טראוויס (סטיבן פרי). וולטר לי הוא בן 35 ומתוסכל מחייו. הוא עובד כנהג אצל בוס לבן ועשיר ומרגיש כי גם בגיל כזה לא הגיע לכלום בחייו פרט מלשרת לבנים עשירים. את כעסו ותסכוליו הוא מוציא על אשתו המגהצת בגדים של לקוחות ומבשלת להם.
וולטר לי מחכה להמחאה בסך 10,000 דולר מביטוח החיים של אביו. נמאס לו לשרת אחרים והוא רוצה לפתוח עסק למכירת משקאות חריפים ביחד עם שני חברים שותפים - בובו (ג'ואל פלולן) ווילי (רוי גלן).
רות נכנסת להיריון ורוצה לעבור הפלה מלאכותית וולטר לי אדיש לכך. לאחר שמגיעה ההמחאה, מפתיעה לינה את משפחתה ומודיעה להם שקנתה בית עם חצר בשכונת קלייבורן, שכונה מבוססת של לבנים. היא שילמה 3,500 דולר כתשלום ראשון ומסרבת לתת כסף לוולטר לי כי היא מתנגדת לשתיית אלכוהול. הוא מתפטר מעבודתו לא חוזר הביתה ומבלה את רוב הזמן בשתיית אלכוהול.
לינה מחליטה לשמור על משפחתה המתפוררת. היא מגיעה לבר בו מבלה בנה בשתיית אלכוהול ומוסרת לו 6,500 דולר שנשארו. היא מבקשת ממנו להפריש 3,000 דולר ללימודי הרפואה של בניתה והשאר ייקח לעצמו. וולטר לי מודה לה אך מעביר את כל הכסף ל"שותפיו" והשקט חוזר למשפחה.
יום אחד מופיע אצלם אדם לבן בשם קרל לינדנר (ג'ון פידלר) ומודיע שהוא מגיע בשם "האגודה לשיפור החיים" בקלייבורן ומספר להם בלשון עקלקלה כי תושבי השכונה הלבנים הסמיכו אותו לשכנע למשפחה כדי שתוותר על הבית וכי לכל שכונה יש צביון משלה. וולטר לי נעלב ומסלק אותו מהדירה.
המשבר קורה כאשר אחד השותפים, בובו, בורח עם כל הכסף. וולטר לי נשבר, מבקש סליחה מאמו וממשפחתו ומתמוטט.
וולטר לי מחליט להזמין שוב את מר לינדנר ולהיענות להצעתו למכירת הבית החדש. לינדנר מגיע עם כל המסמכים אבל ברגע האחרון משנה וולטר לי את דעתו ומודיע שלא ימכור את הבית וכל המשפחה כעת מאוחדת ותומכת בו. לינדנר מאוכזב ואומר להם כי הוא מקווה שהם יודעים מה הם עושים. במשפט זה יש איום מרומז על העתיד אך המשפחה כעת מלוכדת אם כי ידוע להם שייצטרכו לעבוד קשה כדי לשלם על הבית ולעמוד בפני התנגדות אנשי השכונה.
צוות השחקנים

| שם השחקן/ית | שם הדמות | הערות |
| --- | --- | --- |
| סידני פואטייה | וולטר לי יאנגר |  |
| רובי די | רות יאנגר |  |
| לואיס גוסט ג'וניור | ג'ורג' מרצ'סון |  |
| קלאודיה מקניל | לינה יאנגר |  |
| דיאנה סאנדס | בניתה יאנגר |  |
| איבן דיקסי | ג'וזף אסאגי |  |
| סטיבן פרי | טראוויס יאנגר |  |
| ג'ואל פלולן | בובו |  |
| רוי גלן | וילי האריס |  |
| ג'ון פידלר | קרל לינדנר |  |
צב ביצה מצוי

| צב ביצה מצוי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבי בריכה
סוג:: צב ביצה
מין:: צב ביצה מצוי
שם מדעי
 Mauremys rivulata ‏ולנסיין, 1833

צב ביצות בבריכת המפל הלבן בנחל אל על
צב ביצה מצוי (שם מדעי: Mauremys rivulata) הוא מין של זוחל ממשפחת צבי הבריכה. תפוצתו העולמית חופפת אך רחבה מעט מזו של צב היבשה המצוי, החי לצידו גם בישראל. בעבר מין זה נחשב לתת-מין של צב ביצה כספי.
אורך שריונו עד 23 סנטימטר. שריונו שטוח יחסית לצב יבשה ומצופה לוחות קרניים. ראשו חלק ועטוי כיסוי קרני שאינו מחולק למגינים. רגליו, צווארו וזנבו ארוכים יחסית. צב הביצה זריז יותר מצב היבשה. 
אצבעותיו מצוידות בטפרים ארוכים וחדים ומאוחות בקרומי שחייה. צב הביצה מסתייע בשחייתו בשני זוגות רגליו.
מזון

צב הביצות ניזון מצמחי מים, אצות, דגים, דו-חיים, תולעים, רכיכות, סרטנים, חרקי מים ולעיתים אף פגרים. בשעה שהוא אוכל טרף גדול, הוא מחזיק בו ברגליו הקדמיות וקורע ממנו נתחים בלסתותיו המכוסות במקור קרני חד. הצבים הצעירים ניזונים בעיקר מן החי, בעוד שהמבוגרים יותר ניזונים לרוב מאצות וחומר אורגני נרקב.
התנהגות

צב הביצות מבלה את רוב זמנו במים, ויוצא מהם על מנת להתחמם בשמש. בעת ההתחממות, יעמוד הצב על גדה ללא תנועה לעיתים במשך שעות. כאשר מזהה הצב טורף או אדם, הוא נמלט למים ועשוי אף להתחפר בבוץ בקרקעית ולהסתתר שם.
עונת החיזור כוללת את רוב החורף, ובחודשים אפריל עד אוגוסט מטילה הנקבה את הביצים בגומה קטנה על הגדה, ומכסה אותה בעפר. בכל גומה מספר הביצים נע בין 5 ל-12. הצבים הצעירים בוקעים כעבור תקופה של 3–4 חודשים ופונים מיד למים. הביצים והצעירים מהווים טרף קל לנמיות, חסידות ואנפות.
תפוצה

תפוצתו של צב הביצות נרחבת וכולל את דרום מזרח אירופה וחלקה המערבי של אסיה. בישראל הוא מצוי בצפון הארץ ומרכזה, ופרטים בודדים באזור ירושלים. צב הביצות יכול להימצא בביצות, נהרות, אגמים, בריכות דגים והוא יכול לחיות גם במקורות מים מזוהמים. צב הביצות היה שכיח מאוד בעבר בעמק החולה, אך כיום הוא נדיר יותר באזור זה, אף שתפוצתו בארץ התרחבה בעקבות ריבוי בריכות הדגים ברחבי הארץ.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, עמודים: 30-32 (מהדורה שלישית 2022). ISBN 978-965-91880-2-4
הערות שוליים

↑  החי והצומח של ארץ ישראל, משרד הביטחון, 1993
קייטי ג'רוויס

| --- | --- |
אין תמונה חופשית
 לידה:  22 ביוני 1991 (בת 33) דרטפורד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2009 
 פרופיל ב-IMDb
 
קייטי ג'רוויס (באנגלית: Katie Jarvis; נולדה ב-22 ביוני 1991) היא שחקנית אנגלייה, מוכרת בזכות הופעתה בתור הנערה מיה בדרמה העצמאית "מחוץ למים".
ביוגרפיה

ג'רוויס נולדה בעיירה טילבארי שבמחוז אסקס, מזרח אנגליה.
במאית הסרטים העצמאיים המוערכת אנדראה ארנולד בחרה אותה לתפקיד הראשי לסרט "מחוץ למים" לאחר המלצה שקיבלה ממלהק שלה.
ג'רוויס קיבלה את הפנייה לשחק בסרט בגיל 17 לאחר שנצפתה רבה עם חבר שלה בתחנת הרכבת שבעיירה טילבארי. בתחילה סירבה להאמין שאכן מדובר באודישן לתפקיד וסירבה לתת את מספר הפלאפון שלה, אולם היא לקחה בעצמה את המספר של הסוכנות וביררה לגבי ההצעה.
בזמן הצילומים לסרט נשרה ג'רוויס מבית ספרה.
ג'רוויס שלא הייתה בעלת כל ניסיון משחק מוקדם ערכה אודישן מוצלח שכלל ריקוד וקיבלה את התפקיד הראשי, נערת המצוקה הבעייתית מיה ויליאמס שלא מתעניינת בדבר מלבד ריקודי רחוב.
ג'רוויס זכתה לביקורות אוהדות מצד מבקרי הקולנוע וקיבלה את פרס איגוד הסרטים הבריטים העצמיים לשחקנית הצעירה הטובה ביותר.
לאור ההצלחה חתמה על חוזה משחק מקצועני עם חברה מארצות הברית.
באמצע 2009 ילדה ג'רוויס את בתה הבכורה.
קבוצה פתוחה

בטופולוגיה ובענפים אחרים הקרובים לה במתמטיקה, קבוצה  U נקראת קבוצה פתוחה אם לכל נקודה בקבוצה קיים  r>0 כך שכל הנקודות במרחב שמרחקן מהנקודה הוא לכל היותר  r - שייכות גם כן ל־ U.
לדוגמה, ניתן להתבונן בקטע הפתוח  (0,1) המכיל את כל המספרים הממשיים שבין  0 ל- 1. מכיוון שכל נקודה בקטע זה שונה מ- 0 ומ- 1, המרחק מכל נקודה לקצה הוא חיובי - ולכן קיימת לנקודה סביבה שכולה מוכלת בקטע. באופן אינטואיטיבי, לכל נקודה בקטע ניתן לזוז מעט בכל כיוון על הישר מבלי להגיע לשפתו, לכן הקטע הפתוח  (0,1) מהווה קבוצה פתוחה. לעומת זאת הקטע  (0,1] אינו פתוח, כי לנקודה  1 אין סביבה בשום גודל שכולה מוכלת בקטע (אם ניקח את  x=1 ונזוז אפילו מעט בכיוון החיובי, נימצא מחוץ לקטע הנתון).
הגדרות

המושג 'קבוצה פתוחה' ניתן להבעה פורמלית ברמות שונות של הכללה.
באנליזה מתמטית, כאשר עוסקים במרחב האוקלידי ה־ n ממדי, קבוצה  U היא פתוחה אם לכל נקודה  x השייכת לה קיים  r>0 כך שכל הנקודות במרחב שמרחקן מ־ x הוא לכל היותר  r שייכות גם כן ל־ U.
כאשר עוסקים במרחבים מטריים ניתן להכליל את ההגדרה כך: קבוצה  U היא פתוחה אם לכל  x\in U קיים כדור פתוח  B(x,r) שמרכזו  x ורדיוסו  r כך ש־ B\left(x,r\right)\subseteq U.
ניתן גם להגדיר קבוצה פתוחה בעזרת שימוש במושג הפנים: קבוצה פתוחה היא קבוצה ששווה לפנים שלה.
במרחב טופולוגי כללי לא קיים מושג המרחק, ולכן לא ניתן להגדיר קבוצות פתוחות באמצעותו. הקבוצה הפתוחה מהווה מושג יסוד שעליו נבנית הטופולוגיה של המרחב. מתוך כל הקבוצות החלקיות במרחב, בוחרים משפחה של קבוצות חלקיות, שמקיימות מספר תכונות מיוחדות (המתקיימות לקבוצות פתוחות במובן המטרי). הקבוצות במשפחה זו נקראות קבוצות פתוחות ולמשפחה קוראים טופולוגיה. בכך מהווה השימוש בקבוצות פתוחות בטופולוגיה הכללה של השימוש בקבוצות הפתוחות במרחבים מטריים.
תכונות

הקבוצה הריקה והישר כולו הן קבוצות פתוחות (נשים לב כי הן גם קבוצות סגורות);
האיחוד - הן הסופי והן האינסופי - של קבוצות פתוחות מהווה קבוצה פתוחה;
החיתוך של מספר סופי של קבוצות פתוחות הוא פתוח, אבל זה לא תמיד נכון עבור חיתוך של מספר אינסופי של קבוצות פתוחות (ראו דוגמה בהערות);
המשלים של קבוצה פתוחה הוא קבוצה סגורה.
ראו גם

קבוצה סגורה
סביבה
קבוצה כמעט פתוחה
פרפרוניים

| פרפרוניים |
| --- | --- |
 Chaetodon decussatus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Chaetodontiformes
משפחה:: פרפרוניים
שם מדעי
 Chaetodontidae ‏רפינסק, 1810

Chaetodon miliaris
פרפרף כתום (Forcipiger flavissimus)
Chaetodon punctatofasciatus
Roa excelsa
המין Chaetodon madagaskariensis, בעל סימנים דמויי-עין להטעיה של טורפים.
פַּרְפָּרוֹנִיִּים (שם מדעי: Chaetodontidae) היא משפחת דגי גרם מסדרת הדקראים, החיים בשוניות אלמוגים ברחבי הימים האינדו-פסיפים וניזונים מיצורים קטנים בעזרת חוטם ארוך. גופם גבוה ופחוס לצדדים כצורת עלה. הפרפרוניים נפוצים בעיקר בימים הטרופים והסובטרופים. דגים אלה אינם מצטיינים בשחייה. הפרפרוניים חיים לרוב ביחידות או בזוגות, ורק לעיתים בלהקות קטנות. קרובי משפחתם הדומים להם מאוד הם בני משפחת הקיסריים, החיים באותם שוניות.
אנטומיה

האורך הממוצע, אליו מגיעים הפרפרוניים - הוא כ-12–22 סנטימטר. המין הגדול ביותר, Chaetodon ephippium, מגיע לאורך 30 סנטימטר. יש להם פה קטן, הנמצא בדרך כלל בקצה בליטת מוארכת.
השיניים של הפרפרוניים קטנות ודמויות זיפים. סנפיר הגב וסנפיר השת - גבוהים וארוכים ומשמשים לשחייה. הצעירים לרוב שונים מן המבוגרים בצורתם ובעיקר בצבעיהם.
אמצעי הגנה

מקום מסתור: הודות למבנה גופם, מסוגלים הפרפרוניים להיכנס בין נקיקים ואלמוגים, ולמצוא שם מחסה מפני אויביהם.
עין מדומה על זנבם של כמה מינים, דבר שגורם לאויב לכוון מתקפה על הזנב, היכול לשנות את תנוחתו בצורה שתפתיע את האויב. אצל חלק מהמינים הפרפרון נע אחורה כדי להגדיל את התרמית ואז ברגע האחרון נע קדימה.
כמה פרפרוניים מסתירים את עינם ובכך מוסווים אינם נדמים ליצורים חיים.
תזונה

הפרפרוניים, ניזונים מפוליפים של האלמוגים, מזואופלנקטון, אצות פלנקטוניות וחסרי חוליות. השוני בסוגי המזון בין המינים הרבים יוצר הפרדה אקולוגית המורידה את רמת התוקפנות בין המינים.
רבייה

הרבייה מתבצעת תוך כדי שחרור ביציות וזרע לגוף המים. הביציות צפות על פני המים והזכר מפרה אותם. אצל כמה מינים, בעיקר מהסוג פרפרון, מתרחשים חילופי מין, ונקבות מבוגרות הופכות לזכרים.
פרפרוניים בחופי ישראל

בחופי הים התיכון אין מינים ממשפחה זו אך במימי מפרץ אילת מצויים 16 מינים:
פַּרְפָּרוֹן הַחוּט (Chaetodon auriga)
פַּרְפָּרוֹן שְׁחֹר-שֵׁת (Chaetodon austriacus)
פַּרְפָּרוֹן לְבַן-מֵצַח (Chaetodon fasciatus)
פַּרְפָּרוֹן הָעֹמֶק (Chaetodon jayakari)
פַּרְפָּרוֹן חוּם-לֶחִי (Chaetodon larvatus)
פַּרְפָּרוֹן לְבַן-צַד (Chaetodon leucopleura)
פַּרְפָּרוֹן שְׁחֹר-אֻכָּף (Chaetodon lineolatus)
פַּרְפָּרוֹן שְׁחֹר-סְנַפִּיר (Chaetodon melapterus)
פַּרְפָּרוֹן שְׁחֹר-גַּב (Chaetodon melannotus)
פַּרְפָּרוֹן לְבַן-פָּנִים (Chaetodon mesoleucos)
פַּרְפָּרוֹן הָאֹדֶם (Chaetodon paucifasciatus)
פַּרְפָּרוֹן אֲפֹר-לֶחִי (Chaetodon semilarvatus)
פַּרְפָּרוֹן שְׁחֹר-זָנָב (Chaetodon trifascialis)
פַּרְפָּרַף כָּתֹם (Forcipiger flavissimus)
שַׁרְבִיטִית לַהֲקָנִית (Heniochus diphreutes)
שַׁרְבִיטִית הַשּׁוּנִית (Heniochus intermedius)
סוגים

המשפחה כוללת 129 מינים בסוגים הבאים:
Amphichaetodon
Coradion
Chelmon
Chelmonops
פרפרף (Forcipiger)
Hemitaurichthys
שרביטית (Heniochus)
סוג ומין יחיד פרפרון שחור-חוטם (Johnrandallia nigrirostris)
פרפרון (Chaetodon)
Parachaetodon
Prognathodes
Roa
גלריה

פרפרון שחור-חוטם
קייטי בויל

| --- | --- |

 לידה:  29 במאי 1926 פירנצה, ממלכת איטליה 
 פטירה:  20 במרץ 2018 (בגיל 91) מנצ'סטר, הממלכה המאוחדת 
 שם לידה:  Caterina Irene Elena Maria Imperiali dei Principi di Francavilla 
 מדינה:  הממלכה המאוחדת הממלכה המאוחדת
 בן או בת זוג:  Richard Boyle, 9th Earl of Shannon (17 בספטמבר 1947–?) Greville Baylis Peter Saunders (1979–?) 
 
קייטי בויל (באנגלית: Katie Boyle; ‏29 במאי 1926 - 20 במרץ 2018) הייתה מנחת טלוויזיה ושחקנית בריטית.
ביוגרפיה

בויל נולדה בפירנצה כבתו של מרקיז איטלקי ואשתו האנגליה. היא עברה לאנגליה ב-1946 והחלה שם בקריירת דוגמנות שכללה גם עבודות למגזין ווג.
בשנות החמישים החלה להופיע בסרטי קולנוע ובהם "האמת אודות נשים" לצד דיאן סילנטו, "יומנו של גנרל תומסון" ו"כוונה להרוג". באותן שנים החלה לעבוד כקריינית עבור ה-BBC, לאחר מכן החלה להנחות בערוץ תוכניות כגון "מה השורה שלי" ו"Juke Box Jury".
ב-1968 השתתפה בחידון טלוויזיוני העוסק בידע ברפואה אך התוכנית בוטלה לאחר שלושה פרקים בלבד ובמהלך שנות השישים, היא גם השתתפה בסדרת פרסומות טלוויזיה עבור מותג הסבון "Camay".
היא הנחתה ארבע פעמים את תחרות האירוויזיון, אותה אירחה הממלכה המאוחדת בשנים 1960, 1963, 1968 ו-1974. על פי הספר "תחרות שיריי האירוויזיון-ההיסטוריה הרשמית", הנחתה בויל את התחרות ב-1974 ללא תחתונים מתחת לשמלת הסאטן שלבשה, לאחר שאלו הורדו זמן קצר לפני שהשידור החל. בנוסף היא הנחתה ב-1961 את התחרות לבחירת השיר שייצג את הממלכה המאוחדת באירוויזיון, "שיר עבור אירופה".
ב-2004 השתתפה בתוכנית "החוליה החלשה" בפרק ספיישל שעסק באירוויזיון ונהייתה למתמודדת הראשונה בתולדות התוכנית שהצביעה בעצמה עבור הדחה.
ב-1947 היא נישאה לריצ'רד בויל, הרוזן התשיעי של שאנון, ב-1955 הם התגרשו אך עדיין שמרה על שם משפחתו. מאוחר יותר באותה שנה התחתנה עם גרוויל בייליס, ממנו התאלמנה ב-1976.
ב-1979 התחתנה עם מפיק התיאטרון פיטר סונדרס וגם ממנו התאלמנה ב-2003.
בספר "המלכה אליזבת השנייה, אישה שאינה משועשעת" נכתב, לכאורה, שבויל ניהלה רומן עם הנסיך פיליפ, דוכס אדינבורו אך לאחר מכן בראיון אמרה בויל שטענה זו מגוחכת ובדיה טהורה.
בויל פרסמה שלושה ספרים שכתבה ובהם אוטוביוגרפיה הנקראת "מה עשתה קייטי" ופורסמה ב-1980.
קשירה סינית

קשרים סיניים
קשירה סינית (במנדרינית תקנית: 中國結, בפין-יין: Zhōngguó jié) היא עבודת יד דקורטיבית שנוצרה בסין בתקופות שושלת טאנג ושושלת סונג. אמנות זו מכונה גם בשם "קשרים סיניים דקורטיביים מסורתיים".
היסטוריה

ממצאים ארכאולוגיים מראים שאומנות הקשירה החלה עוד בזמנים פרהיסטוריים. נמצאו מספר כלים ששימשו לפרימת הקשרים, אך עקב האופי העדין של החומר רק דוגמאות מעטות ממנו שרדו.
השימוש המקורי היה מוגבל למלוכה והאצולה הוא התפשט בהדרגה.
ראו גם

כריכת רגליים
צילום בצבע

תצלום הצבע הראשון בהיסטוריה אשר צולם בשנת 1861 על ידי ג'יימס קלרק מקסוול
צילום בצבע הוא צילום אשר משתמש במדיה שמסוגלת להציג צבעים המופקים באופן כימי במהלך שלב עיבוד התמונה. זאת לעומת צילום שחור-לבן אשר משתמש במדיה המסוגלת להציג גוונים של אפור בלבד.
היסטוריה

בשנת 1855 פיתח ג'יימס קלרק מקסוול בסיס תאורטי לצילום בצבע והחל לראשונה לבצע ניסויים בפיתוח תמונות צבע.
בשנת 1861 פותח התצלום הצבעוני הראשון אשר הציג סרט קישוט צבעוני.
בשנת 1903 רשמו האחים לומייר פטנט על צילום צבעוני בצבעים טבעיים, שנקרא "אוטוכרום לומייר" אשר הופץ באופן מסחרי בשנת 1907.
בשנת 2012 נתגלה הסרט המוקדם ביותר שצולם בצבע. הסרט מתוארך לשנים 1901 או 1902, ובכך הוא מקדים בשש שנים לפחות את הסרט שהיה ידוע עד אז. הוא צולם על ידי חלוץ הצילום אדוארד טרנר, שמת בחטף בשנת 1903, בגיל 29 בלבד. כארבע שנים לפני כן, הוא פרץ דרך בתחום הקולנוע, כאשר במימון של יזמי הקולנוע פרדריק לי וצ'ארלס אורבן, צילם את הסרט הראשון בצבע.
סרט הצילום הצבעוני המודרני הראשון, הקודכרום הוצג לראשונה ב-1935.
ראו גם

צילום
סרט טארטן
שחור-לבן
הערות שוליים

↑  ליטל לוין, נחשף הסרט הראשון בעולם שצולם בצבע, באתר הארץ, 27 בספטמבר 2012
| --- | --- |
בקרת זהויות :  NLI: 987007284738705171  BNE: XX528098  BnF: cb11936843d (data)  GND: 4016464-0  LCCN: sh85028614  NARA: 10640774  NKC: ph166508 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
קייטי בי

| --- | --- |

קייטי בי, 2014
 לידה:  8 במאי 1989 (בת 35) פקהאם, דרום לונדון, אנגליה
 שם לידה:  קת'לין בריאן
 מוקד פעילות:  הממלכה המאוחדת 
 תקופת הפעילות:  מ-2004
 מקום לימודים:  גולדסמית'ס, אוניברסיטת לונדון, מכללת בריט לאמנויות הבמה, Haberdashers' Hatcham College 
 עיסוק:  זמרת, פזמונאית
 סוגה:  R&B, האוס, גראז', פאנקי, דאבסטפ
 סוג קול:  סופרן 
 שפה מועדפת:  אנגלית 
 כלי נגינה:  גיטרה, תופים, פסנתר, גלוקנשפיל, צ'לו
 חברת תקליטים:  קולומביה
 rinse.fm/katyb
 
קת'לין בריאן (באנגלית: Kathleen Brien; ‏נולדה ב־8 במאי 1989), הידועה בשם הבמה שלה קייטי בי (Katy B), היא זמרת-יוצרת אנגלייה.
חייה

קייטי בי, ילידת פקהאם, דרום לונדון הוציאה את אלבום הבכורה שלה "On a Mission" ב-4 באפריל 2011, ומתוכו שוחררו ארבעה סינגלים "Katy On a Mission",‏ "Perfect Stranger" יחד עם מגנטיק מן, "Lights On" יחד עם מיס דינמיט ו-"Broken Record". האלבום הגיע למקום השני במצעד האלבומים הבריטי.
סינגל הבכורה שלה, שיר הדאבסטפ "Katy On a Mission", יצא ב-22 באוגוסט 2010, והגיע למקום הראשון במצעדי הדאנס והאינדי בבריטניה, ולמקום החמישי במצעד הסינגלים הבריטי, ונחשב כמסמל את התקרבותו של ז'אנר הדאבסטפ אל המיינסטרים.
דיסקוגרפיה

| שנה | אלבום |
| --- | --- |
2011: ‏On a Mission תאריך יציאה: 4 באפריל 2011  חברת תקליטים: קולומביה  פורמטים: CD, הורדה דיגיטלית
2014: ‏Little Red תאריך יציאה: 3 בפברואר 2014  חברת תקליטים: קולומביה  פורמטים: CD, הורדה דיגיטלית
קייטי הובס

קת'לין מרי "קייטי" הובס (באנגלית: Kathleen Marie "Katie" Hobbs; נולדה ב-28 בדצמבר 1969) היא פוליטיקאית ועובדת סוציאלית אמריקאית, המכהנת כמושלת אריזונה ה-24. בעבר שירתה כמזכירת המדינה של אריזונה בשנים 2018–2023. בבחירות 2022 שימשה הובס כמועמדת המפלגה הדמוקרטית לתפקיד המושל. טרם שירותה בממשלת אריזונה הייתה הובס חברה בבית המחוקקים המדינתי, תחילה בבית הנבחרים ולאחר מכן בסנאט.
ביוגרפיה

הובס נולדה בפיניקס שבאריזונה בשנת 1969. את התואר הראשון בעבודה סוציאלית שלה קיבלה מאוניברסיטת צפון אריזונה ולאחר מכן קיבלה תואר שני באותו התחום מאוניברסיטת המדינה של אריזונה. מאז 1992 מקצועה הוא עבודה סוציאלית. בבחירות 2010 נבחרה הובס לבית הנבחרים של אריזונה, וייחסה את התעניינותה בפוליטיקה לארגון "Emerge Arizona". לימים סיפרה כי קיבלה השראה להתמודד אל בית הנבחרים המדינתי בידי האנשים להם סייעה כעובדת סוציאלית, מתוך אמונה שנפלו על אוזניים ערלות בממשלת המדינה. במהלך כהונתה הקצרה התמקדה במיגור אלימות במשפחה.
לאחר כהונה אחת בבית הנבחרים המדינתי נבחרה ב-2012 לסנאט של אריזונה כנציגת מחוז הבחירה ה-24, שם כהונתה החלה ב-7 בינואר 2013. במשך שתי כהונות הייתה מנהיגת המיעוט הדמוקרטי בסנאט. בשנת 2015, במהלך כהונתה הראשונה כמנהיגה הדמוקרטית בסנאט, התלוננה עובדת הסנאט טלוניה אדמס בפני הובס על חששותיה מפני אפליה ולאחר מכן פוטרה מעבודתה, בין היתר בידי הובס. בנובמבר 2021 זכתה אדמס בתובענה ייצוגית שקבעה כי פוטרה בשל אפליה ונפסקו לטובתה פיצויים בסך 2.75 מיליון דולר אמריקאי.
ב-8 במרץ 2017 הודיעה הובס כי תתמודד על תפקיד מזכיר המדינה של אריזונה. בבחירות 2018 ניצבה בפני איש העסקים סטיב גיינור. ב-6 בנובמבר 2018, יום הבחירות הכלליות, סוכנות הידיעות "AP" חזתה בטרם עת כי גיינור הוא המנצח בבחירות, אך בשל התוצאות הצמודות מדי גם גיינור וגם הובס לא טענו לניצחון. בימים שלאחר מכן הצטמצם יתרונו של גיינור עוד ועוד ככל שנספרו יותר פתקי הצבעה. ב-16 בנובמבר הוכרזה הובס באורח רשמי כמנצחת, בהפרש בן 20 אלף קולות. היא הייתה לדמוקרטית הראשונה שמילאה את התפקיד מאז 1995 וכיהנה בתפקיד תחת המושל הרפובליקני דאג דוסי. כמזכירת המדינה הייתה ראשונה בסדר הירושה לתפקיד המושל משום שבאריזונה לא קיים תפקיד של סגן המושל.
במהלך הבחירות לנשיאות ארצות הברית 2020 מילאה הובס תפקיד משמעותי בספירת הקולות באריזונה. בשנת 2021, הרוב הרפובליקני בסנאט של אריזונה סיפק 150 אלף דולר למימון ביקורת שמטרתה לערער על תוצאות הבחירות לנשיאות במחוז מריקופה. במכתב בן שישה עמודים טענה הובס ששַׁרְשֶׁרֶת המִשְׁמֹרֶת של הביקורת לוקה בחסר ותיארה אותה כ"חריגה משמעותית משיטות העבודה המומלצות והסטנדרטיות". הובס כתבה כי נוהלי הביקורת נראו "מתאימים יותר למרדף אחר תיאוריות קשר" מאשר כחלק מביקורת עניינית. בעקבות מכתב זה ספגה איומים ברצח, ומחלקת בטיחות הציבור של אריזונה הקצתה חוליית אבטחה לשמירה עליה ועל הסגל שלה. התלונות של הובס זכו לתשומת לב ציבורית נרחבת במכתב שנשלח אל מנהיגת הסנאט של אריזונה קארן פאן מאת מועצת המפקחים של מחוז מריקופה (שם יש רוב רפובליקני ביחס של 1–4). פאן, בהתייחסה לאחת הטענות של נשיא ארצות הברית המובס דונלד טראמפ בדבר הונאת בחירות, גרסה כי המחוז מחק מסד נתונים שלם; המועצה הגיבה במכתב נוסף שכינה את ההאשמות "שקריות, מכפישות ומתחת לכבודו של הסנאט". לאחר סאגה משפטית וציבורית הוכרז ג'ו ביידן כמנצח באריזונה, הפעם הראשונה של מועמד דמוקרטי לנשיאות מאז הבחירות לנשיאות ארצות הברית 1992.
באוקטובר 2020 פתחה הובס במסע בחירות למועמדות המפלגה הדמוקרטית לתפקיד מושלת אריזונה. ב-12 באוגוסט 2022 נבחרה בבחירות המקדימות עם 431,059 קולות, שהם 72.3% מקולות הבוחרים. היא התייצבה בבחירתו הכלליות מול המועמדת הרפובליקנית ובת חסותו של טראמפ, קרי לייק. מערכת הבחירות בין השתיים הייתה צמודה במיוחד, ורק לאחר שבוע ימים, ב-15 בנובמבר 2022, הוכרזה הובס כמנצחת בבחירות לאחר שגרפה 50.4% מקולות הבוחרים לעומת 49.6 האחוזים שגרפה לייק.
הערות שוליים

↑  ריבה ריצ'מונד, Running Women Q&A: Katie Hobbs is Itching to Fight Voter Suppression, באתר thestoryexchange.org‏, 7 במרץ 2018 (באנגלית)
↑  אליסון זפידה, New lawmaker profile: Rep. Katie Hobbs, D-Phoenix, באתר Arizona Capitol Times‏, 9 בפברואר 2011 (באנגלית)
↑  ג'ונתן ג'. קופר, Fired Senate staffer awarded millions in discrimination suit, באתר AP‏, 12 בנובמבר 2021 (באנגלית)
↑  איבון סנצ'ז, Democratic state Sen. Katie Hobbs will seek to unseat Arizona Secretary of State Michele Reagan, באתר אריזונה ריפבליק, 8 במרץ 2017 (באנגלית)
↑  כרמן פורמן, AP: Steve Gaynor Arizona’s next Secretary of State, באתר Arizona Capitol Times‏, 6 בנובמבר 2018 (באנגלית)
↑  דסטין גרדינר, Katie Hobbs, Steve Gaynor in dead heat to become Arizona's next secretary of state, באתר azcentral.com‏, 9 בנובמבר 2018 (באנגלית)
↑  דסטין גרדינר, Katie Hobbs declares victory in Arizona secretary of state's race, באתר  azcentral.com‏, 16 בנובמבר 2018 (באנגלית)
↑  מייקל ויינס, Arizona Review of 2020 Vote Is Riddled With Flaws, Says Secretary of State, באתר הניו יורק טיימס, 6 במאי 2021 (באנגלית)
↑  פול לה בלאנק, Arizona secretary of state assigned protection following death threats amid election audit, באתר CNN‏, 8 במאי 2021 (באנגלית)
↑  דייוויד בדש, 'Ineptitude': Republican-controlled county board slams Arizona audit firm as 'grifters and con-artists’, באתר AlterNet‏, 18 במאי 2021 (באנגלית)
↑  כריס הרסטם, Monday Musings: All eyes on how Sinema handles impeachment, באתר The Times-Gazette‏, 6 בינואר 2020 (באנגלית)
↑  Arizona Governor Primary Election Results: Kari Lake wins, will face Democrat Katie Hobbs, באתר NBC News‏, 12 באוגוסט 2022 (באנגלית)
↑  אנדרו הווארד, Hobbs beats Lake in Arizona governor's race, באתר פוליטיקו, 15 בנובמבר 2022 (באנגלית)
קוסטאס קאטסוראניס

קונסטנטינוס "קוסטאס" קאטסוראניס (ביוונית: Κωνσταντίνος „Κώστας“ Κατσουράνης; נולד ב-21 ביוני 1979) הוא כדורגלן עבר יווני ששיחק בעמדת הקשר האחורי בנבחרת יוון.
קריירה

קאטסוראניס החל את הקריירה שלו בפנצ'איקי 2005 מליגת המשנה ביוון. בעונת 1996-97 עלה לקבוצה הבוגרת. בקיץ 2002 עבר לא.א.ק. אתונה ממנה הצליח להגיע לנבחרת הבוגרת. בעונת 2004/2005 זכה לתואר כדורגלן השנה בליגה היוונית.
ב-22 ביוני 2006 עבר קאטסוראניס לבנפיקה ליסבון הפורטוגלית תמורת 2 מיליון יורו והצטרף לחברו לנבחרת יורגוס קראגוניס. ב-22 בפברואר 2007 כבש קאטסוראניס את שער הניצחון נגד דינמו בוקרשט בגביע אופ"א. את עונת 2006/2007 גמר קאטסוראניס עם 6 שערים בליגה, שער אחד בגביע אופ"א ושער אחד בגביע פורטוגל. בעונת 2008/2009 הצליח לזכות עם בנפיקה בגביע הפורטוגזי.
ב-1 ביולי 2009 חזר קאטסוראניס ליוון הפעם לפנאתינאיקוס. כבר במחזור השני הבקיע את שער הבכורה בפנאתינייקוס נגד סקודה קסנתי. בסיום עונת 2009/2010 זכה עם פנאתינייקוס באליפות יוון. ב-29 בספטמבר 2015 הודיע על פרישה מכדורגל.
קייזאנואובה

קייזאנואובה (באיטלקית: Chiesanuova) היא אחת מתשע היחידות האדמיניסטרטיביות - הקסטלי המרכיבות את סן מרינו (Castelli).
העיר ממוקמת במערב המדינה ומשתרעת על פני שטח של 5.46 קמ"ר. בשנת 2006 התגוררו בקייזאנואובה 1,029 תושבים. העיר גובלת עם איטליה, עם סן מרינו ועם פיורנטינו. קבוצת הכדורגל של העיר היא ס.ס. פננארוססה.
היא כולל 7 יישובים קטנים לברות קונפינה.